kardosdrur/scandi-wiki huggingface dataset:
Berit Kristensen

Berit Hudtloff Viinberg (tidligere Kristensen) (født 2. august 1983 i Sakskøbing) er en tidligere dansk håndboldspiller der senest spillede for Randers HK som playmaker. Hun indstillede karrieren i sommeren 2013 pga. skader.

Hun begyndte med at spille håndbold i Sakskøbing-Slemminge Håndboldklub på Lolland. Berit Kristensen fik debut på det danske A-landshold den 25. september 2003. Få dage før Europamesterskaberne 2010 på hjemmebane havde hun i alt spillet 44 kampe og scoret 65 mål for nationalmandskabet.
Privat er hun gift med håndboldspilleren Jeppe Viinberg

Eksterne henvisninger 
 Berit Kristensens spillerprofil  på Randers HKs hjemmeside.

Referencer 

Personer fra Sakskøbing
Håndboldspillere fra Danmark
Håndboldspillere fra Viborg HK
Håndboldspillere fra Randers HK
Olympiske håndboldspillere fra Danmark
Studenter fra Viborg Katedralskole
Teestrup Kirke

Teestrup Kirke ligger i landsbyen Teestrup ca. 14 km SØ for Ringsted (Region Sjælland).

Eksterne kilder og henvisninger 
 Teestrup Kirke på KortTilKirken.dk
 Teestrup Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Sorø Amt
Terslev Kirke

Terslev Kirke en en Kirke i Terslev ca. 13 km sydøst for Ringsted og 6 km nord for Haslev (Region Sjælland).

Historie 

Kirken er bygget i tiden under Valdemarerne omkring år 1200. Den er udvidet op gennem Middelalderen, hvor den omkring 1300 er blevet forlænget mod øst og vest, mens sakristiet er etableret i sengotisk tid og tårnet år 1400. Våbenhuset er af mursten. Døbefonten er i granit fra 1200. Prædikestolen i bruskbarok fra ca. 1650 med evangelister og engle.

I 1867 blev kirken sat i stand. Fra den tid stammer bænkene og de nygotiske støbejernsvinduer. Kirkeskib og lysekrone fra 1917 blev skænket af familien Lunn på Sofiendal til minde om deres datter Isse, der døde kun 10 år gammel.

Kirken er igen blevet restaureret i 1979, og herfra stammer korudsmykningen: Tre kalkmalerier udført af COBRAmaleren Mogens Balle, og et vægtæppe af hans ægtefælle Grete Balle.

Facadefarve 
Selve kirkebygningen er i gul, mens tårnet er rødt. Årsagen hertil kendes ikke med sikkerhed, men et gæt er, at den ældste kirke er blevet kalket med kalk fra Faxe Kalkbrud.

I takt med reparationer og renoveringer gennem årene, har man for at sikre helhedsindtrykket, valgt at kalke kirken. Da kirken i slutningen af det 18. århundrede blev under lagt Giesegård, er den som resten af Giesegårds kirker på egnen (f.eks. Nordrup og Farendløse) kalket gul.

Kirken blev sandblæst omkring 1970, så kalklaget er ikke tykkere, end man kan se sporene af bygningsændringerne – f.eks. det store buede renæssancevindue på sydfacaden.

Eksterne kilder og henvisninger 
 Terslev Kirke på KortTilKirken.dk
 Terslev Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Sorø Amt
Ulse Kirke

Ulse Kirke ligger i den lille landsby Ulse ca. 8 km NV for Faxe (Region Sjælland).

Eksterne kilder og henvisninger 
 Ulse Kirke på KortTilKirken.dk
 Ulse Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Præstø Amt
Vester Egede Kirke

Vester Egede Kirke ligger i den lille landsby Vester Egede ca. 10 km V for Faxe og tæt på Gisselfeld Kloster (Region Sjælland).

Vester Egede Kirkes ældste bygningshistorie er ukendt, men sognet nævnes i Roskildebispens jordebog fra omkring 1370. Den 30. september 1672 fik ejeren af Gisselfeld Kloster, feltherre Hans Schack et gavebrev på, at så længe han og hans arvinger var ejere af Gisselfeld, ville kirken tilhøre hans slægt.
Vester Egede kirke var i Gisselfeld eje indtil den 22. april 1914.

Eksterne kilder og henvisninger 

 Vester Egede Kirke  på nordenskirker.dk
 Vester Egede Kirke på KortTilKirken.dk
 Vester Egede Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Præstø Amt
Øde Førslev Kirke

Øde Førslev Kirke er en kirke fra 1100-tallet, der ligger i den nordlige udkant af landsbyen Førslev ca. 12 km SØ for Ringsted (Region Sjælland).
Kirkens egetræsalter og prædikestol er i brusk-barok stil og er fra 1625. Kirkens kortbue-krucifiks, som er ophængt i skibet, er fra 1450

Eksterne kilder og henvisninger 
 Øde Førslev Kirke på KortTilKirken.dk
 Øde Førslev Kirke i bogværket Danmarks Kirker (udg. af Nationalmuseet)
 www.visitsydvestsjaelland.dk – DEN SYDLIGE DEL AF SJÆLLAND OG MØN 

Kirker i Faxe Kommune
Kirker i Roskilde Stift
Kirker i Sorø Amt
Colo-Colo

Club Social y Deportivo Colo-Colo (eller bare Colo-Colo) er en chilensk fodboldklub fra hovedstaden Santiago. Klubben spiller i landets bedste liga, Primera División de Chile, og har hjemmebane på stadionet Estadio Monumental David Arellano. Klubben blev grundlagt den 19. april 1925, og har siden da vundet hele 29 mesterskaber og 10 pokaltitler. Dette gør klubben til den ubetinget mest succesfulde i chilensk fodbold nogensinde, med over dobbelt så mange titler som lokalrivalerne Universidad.

Titler 
 Chilensk mesterskab (29): 1937, 1939, 1941, 1944, 1947, 1953, 1956, 1960, 1963, 1970, 1972, 1979, 1981, 1983, 1986, 1989, 1990, 1991, 1993, 1996, 1997 Clausura, 1998, 2002 Clausura, 2006 Apertura, 2006 Clausura, 2007 Apertura, 2007 Clausura, 2008 Clausura, 2009 Clausura

 Chilensk pokalturnering (10): 1958, 1974, 1981, 1982, 1985, 1988, 1989, 1990, 1994, 1996

Kendte spillere

Danske spillere 
  Ingen

Eksterne henvisninger 

 Klubbens officielle hjemmeside

Fodboldklubber i Chile
Etableret i 1925
Santiago de Chile
Club Universidad de Chile

Club Universidad de Chile (eller bare Universidad de Chile) er en chilensk fodboldklub fra hovedstaden Santiago. Klubben spiller i landets bedste liga, Primera División de Chile, og har hjemmebane på stadionet Estadio Nacional. Klubben blev grundlagt den 24. maj 1927, og har siden da vundet 18 mesterskaber, 1 Copa Sudamericana og 5 pokaltitler.

Universidads største rivaler er en anden Santiago-klub, Colo-Colo, der dog traditionelt har været overlegen i forhold til Universidad.

Titler 
 Chilensk mesterskab (18): 1940, 1959, 1962, 1964, 1965, 1967, 1969, 1994, 1995, 1999, 2000, 2004 Apertura, 2009 Apertura, 2011 Apertura, 2011 Clausura, 2012 Apertura, Apertura 2014, Clausura 2017

 Chilensk pokalturnering (5): 1979, 1998, 2000, 2013, 2015

 Copa Sudamericana (1): 2011

Kendte spillere 
 Faustino Asprilla
 Carlos Campos
 Luis Eyzaguirre
 Rubén Marcos
 Manuel Pellegrini
 Leonardo Rodríguez
 Arturo Salah
 Marcelo Salas
 Leonel Sánchez
 Eduardo Simián
 Jorge Socías
 Jorge Spedaletti
 Eduardo Bonvallet
 Ronald Fuentes
 Rogelio Delgado
 Mauricio Pinilla
 Raúl Ruidíaz
 Eduardo Vargas
 Patricio Yáñez
 David Pizarro
 Manuel Iturra
 Alberto Quintano
 Ángelo Henríquez
 Walter Montillo
 Juan Manuel Olivera

Eksterne henvisninger 
 Klubbens officielle hjemmeside

Fodboldklubber i Chile
Etableret i 1927
Santiago de Chile
Billedernes bedrag

Billedernes bedrag (: La Trahison des images; billedernes forræderi, 1928-29) er et maleri af belgieren René Magritte med påskriften "Ceci n'est pas une pipe" ("Dette er ikke en pibe"). Maleriet understreger forskellen mellem billede og virkelighed ved en naturtro gengivelse af piben. Det er ikke en pibe, men et billede af en pibe! Man taler om begrebet selvreference.

Michel Foucault skriver om maleriet og dets paradoks i sin bog Ceci n'est pas une pipe (1973).

Eksterne henvisninger 
 Maleriet 

Surrealisme
Malerier af René Magritte
Kultur i 1928
Malerier fra Los Angeles County Museum of Art
Łukasz Piszczek

Łukasz Piszczek (født 3. juni 1985 i Czechowice-Dziedzice, Polen) er en polsk fodboldspiller, der spiller som højre back hos den tyske Bundesliga-klub Borussia Dortmund. Han har spillet for klubben siden maj 2010, og har kontrakt frem til juni 2017. Tidligere har han spillet for Hertha Berlin samt for Zagłębie Lubin i sit hjemland.

Landshold 
Piszczek står (pr. 19. November 2014) noteret for 39 kampe og 2 scoringer for Polens landshold, som han debuterede for den 3. februar 2007 i en venskabskamp mod Estland. Han var en del af den polske trup til EM i 2008 i Schweiz og Østrig. Han spillede dog kun én kamp i turneringen, før han blev skadet og ikke kunne fortsætte.

Referencer

Eksterne henvisninger 

 Łukasz Piszczek på 90minut.pl
 Footballdatabase.eu spillerinfo
 Fussballdaten.de spillerinfo

Fodboldspillere fra Polen
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fodboldspillere fra Hertha BSC Berlin
Fodboldspillere fra Zagłębie Lubin
Fodboldspillere fra Borussia Dortmund
Deutsche Christen

Deutsche Christen (Tyske Kristne) var en protestantisk kirkebevægelse som udvikledes under Weimarrepublikken og krævede en "germanisering" af kristendommen. Den nedvurderede Det Gamle Testamente og tillod ingen "ikke-arier" som medlemmer.

Til bevægelsens teologi hørte omtolkningen af Jesus som en arier; man underkendte Paulus' autoritet og anerkendte nazismens euthanasiprogram.
1933 antog man den såkaldte arierparagraf som ikke tillod andre end "ariere" at virke i kirken. Mod den traditionelle opfattelse om kristen forsoning stillede man de nazistiske idéer om kampens nødvendighed. Videre betragtede Deutsche Christen de kristne trosbekendelser som forældede. De tilsluttede sig den såkaldte positive kristendom, i tilslutning til det nationalsocialistiske partiprograms punkt 24.

I 1933 støttede tilhængerne nazisternes magtovertagelse, hvilket indebar en massetilslutning til bevægelsen. Af Deutsche Christen opstod Den tyske rigskirke, som sorterede direkte under naziregimet og som havde egen "rigsbiskop", Ludwig Müller (1883-1945).

I opposition mod Deutsche Christen dannedes Bekendelseskirken.

Efter at den første leder, Joachim Hossenfelder, på et møde november 1933 i Berliner Sportpalast havde gjort udfald mod Det Gamle Testamente og mod "rabbineren Paulus og hans syndebukkemoral", begyndte troen på at Deutsche Christen kunne være en rigssamlende faktor at svinde hen; de mistede deres støtter i partiet, som vendte tilbage til sit oprindelige kirkefjendskab.

Se også 
 Barmenerklæringen – Bekendelseskirken – Det økumeniske kirkemøde på Fanø 1934

Eksterne henvisninger 

Det svenske forlæg angiver følgende som kilder:
 Elizabeth Kirkley Best PhD. Shoahrose: The Church and the Holocaust: shoahrose.com (siden læst 7. februar 2009)
 "Die Deutschen Christen", Deutsches Historisches Museum  (siden læst 7. februar 2009)

Note

 
Weimarrepublikken
FC Slovan Liberec

FC Slovan Liberec (eller bare Slovan Liberec) er en tjekkisk fodboldklub fra byen Liberec. Klubben spiller i landets bedste liga, Gambrinus liga, og har hjemmebane på stadionet Stadion u Nisy. Klubben blev grundlagt i 1958, og har siden da vundet to mesterskaber og én pokaltitel.

Titler 
 Tjekkisk Liga (3): 2002, 2006, 2012

 Tjekkisk pokalturnering (1): 2000

Kendte spillere 
  Leandro Lázzaro
  Andrej Kerić
  Filip Hološko
  Ivan Hodúr
  Peter Šinglár
  Karol Kisel
  Baffour Gyan
  Marek Čech
  Martin Hašek
  Jan Polák
  Václav Koloušek
  Jiří Bílek
  Martin Jiránek
  Jan Nezmar
  Tomáš Janů
  Jiří Štajner
  Daniel Pudil
  Roman Týce
  Jiří Jarošík
  Antonín Kinský
  Ladislav Maier
  Tomáš Zápotočný
  Zdeněk Zlámal

Danske spillere 
  Ingen

Eksterne henvisninger 

 Klubbens officielle hjemmeside 

Fodboldklubber i Tjekkiet
Etableret i 1958
Liberec
Axel Thiess

Axel Holger Thiess (17. maj 1860 i Diernæs – 25. marts 1926 i København) var en dansk tegner.

Theiss var søn af skolelærer Hans Frederik Henrik Thiess (1811-1872) og Anna Caroline født Liebe, adopteret Fich (1821-1902). Efter at have tegnet en tid på den tekniske skole i Odense kom han til København som lærling på Frederik Hendriksen xylografiske Institut; elev af Kunstakademiet var han 1876-80. Thiess har aldrig deltaget i de større udstillinger, og hans virksomhed har udelukkende været viet illustrationskunsten. Mest er det den periodiskepresse, der har nydt godt af hans frodige talent; de fleste af hans lystige tegninger er offentliggjorte i vittighedsbladene Punch, Puk og Klods-Hans samt i det årlig udkommende nytårshæfte Blæksprutten; en mindre del af dem foreligger i form af særlig udgivne suiter. Thiess’ frembringelser vidne om opfindsomhed og let hånd og bæres af et lune, der i reglen mere giver sig udtryk i uskyldige pudserligheder end som skarp satire.

Den 15. marts 1923 sad Axel Thiess i en kupé på 2. klasse med Svendborg fabrikanten Hans Christian Vilhelm Berg (f. 15. september 1878 i Svendborg) i toget mellem Korsør og København (Vestbanen). Thiess udtalte senere til politet at Berg var i oprevet sindstilstand og efterlod sin taske og frakke. Da toget ankom til København fandtes Berg ikke på toget, og en eftersøgning blev sat iværksat. Berg´s stærkt lemlæstede lig blev samme dag fundet på jernebanen mellem Roskilde og Hedehusene. Det er uklart om der var tale om en ulykke eller selvmord, men Thiess hældede mod sidstnævnte mulighed. Fabrikant Berg efterlod sig hustru og fire børn i Svendborg. Han var søn af købmand i Svendborg Gustav Rudolph Berg (1843-1906) og hustru Camilla Rosalia f. Kjeldsen (1844-1922).

Referencer

Eksterne henvisninger 
 
 

Tegnere fra Danmark
Illustratorer fra Danmark
Personer fra Fyn
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
SK Sigma Olomouc

SK Sigma Olomouc (eller bare Sigma Olomouc) er en tjekkisk fodboldklub fra byen Olomouc. Klubben spiller i landets bedste liga, Gambrinus liga, og har hjemmebane på stadionet Andrův stadion. Klubben blev grundlagt i 1919, og har aldrig vundet nogen titler. I 1992 nåede holdet dog kvartfinalerne i UEFA Cuppen.

Titler 
Ingen

Kendte spillere 
 Jiří Balcárek
 Alexander Bokij
 Radek Drulák
 Pavel Hapal
 Marek Heinz
 Roman Hubník
 Leoš Kalvoda
 Milan Kerbr
 David Kobylík
 Martin Kotůlek
 Radim Kučera
 Ladislav Kučerňák
 Radoslav Látal
 Vladislav Lauda
 Oldřich Machala
 Jan Mároši
 Radek Onderka
 Roman Pivarník
 Miroslav Příložný
 David Rozehnal
 Radek Špiláček
 Zdeněk Tulis
 Tomáš Ujfaluši
 Petr Uličný
 Aleš Urbánek
 Kamil Vacek
 Martin Vaniak
 Stanislav Vlček

Danske spillere 
  Ingen

Eksterne henvisninger 
 Klubbens officielle hjemmeside

Fodboldklubber i Tjekkiet
Etableret i 1919
Olomouc
FK Teplice

FK Teplice er en tjekkisk fodboldklub fra byen Teplice. Klubben spiller i landets bedste liga, Synot liga, og har hjemmebane på stadionet Na Stínadlech. Klubben blev grundlagt i 1945. Den har aldrig vundet nogen mesterskaber, men to gange har holdet triumferet i landets pokalturnering.

Titler 
 Tjekkisk pokalturnering (2): 2003, 2009

Kendte spillere 
 Edin Džeko
 Martin Fenin
 Petr Benát
 Josef Kaufman
 Jan Štohanzl
 Jiří Sabou
 Tomáš Jun

Danske spillere 
  Ingen

Eksterne henvisninger 

 Klubbens officielle hjemmeside 

Fodboldklubber i Tjekkiet
Etableret i 1945
Teplice
Ethel Catherwood

Ethel Hannah Catherwood (født 28. april 1908, død 26. september 1987) var en canadisk atletikudøver, der var kendt for sin guldmedalje i højdespring ved OL 1928 i Amsterdam. 

Catherwood blev født i Hannah i North Dakota, USA, men voksede op i Saskatoon, Saskatchewan i Canada. I skoletiden viste hun et stort talent for sport og dyrkede ud over atletik også baseball og basketball. Som blot 18-årig tangerede hun den canadiske rekord i højdespring, og senere i 1926 satte hun verdensrekord i disciplinen med 1,585 m, en rekord hun uofficielt forbedrede i 1928 til 1,60 m.

Da kvinder fik adgang til de olympiske lege i 1928, blev hun udtaget til det canadiske atletikhold som en af de såkaldt "Matchless Six" (seks kvindelige atleter, der satte et markant præg på legene), og hun var en af favoritterne i højdespring, sammen med hollandske Lien Gisolf, der kort inden OL uofficielt havde sprunget 1,605 m; hendes bedste officielle resultat var 1,58. I kvalifikationsrunden kom 19 deltagere over 1,40 m og var dermed i finalen. Catherwood, Gisolf og amerikanske Mildred Wiley kom som de eneste over 1,51 m, og medaljerne skulle dermed fordeles mellem dem. På 1,54 m kom Catherwood over i første forsøg, mens de to øvrige måtte bruge to forsøg. Dette gentog sig på 1,56 m, men på 1,58 m (den officielle verdensrekordhøjde) var Catherwood den eneste, der kom over. Hun forsøgte sig også på 1,59 m, og da hun kom over i tredje forsøg, blev hun olympisk mester og satte ny verdensrekord, mens Gisolf fik sølv og Wiley bronze.

Catherwood var også en god spydkaster og var tilmeldt i denne disciplin ved OL. Hun mødte dog ikke op til konkurrencen. Under legene var der en del fokus på hendes udseende, og en korrespondent fra New York Times omtalte hende som "the prettiest girl athlete" ("den smukkeste kvindelige atletikudøver"), mens hun også fik tilnavnet "The Saskatoon Lily".

De følgende år konkurrerede hun fortsat på nationalt plan og blev således canadisk mester i højdespring og spydkast i 1930. Hun gentog bedriften i spydkast året efter, men blev blot nummer tre i højdespring. Dette skyldtes, at hun var noget plaget af skader, og hun indstillede sin karriere kort tid efter.

I 1929 blev hun gift i hemmelighed, men blev skilt igen i Reno, Nevada i 1932. Hun flyttede sammen med sin søster til Californien og blev kort efter skilsmissen gift igen. I sine senere år var hun uvillig til at tale om sin karriere og OL-deltagelse. Hun blev skilt fra sin anden mand i 1960 og levede et liv uden for mediernes rampelys.

I 1996 blev hun hædret med et portræt på et canadisk frimærke. I 1955 blev hun indvalgt i Canadas Sports Hall of Fame.

Referencer

Eksterne henvisninger 
 

Højdespringere fra Canada
Deltagere for Canada ved sommer-OL 1928
Olympiske mestre fra Canada
Studenterhjemmet

Studenterhjemmet i København stiftedes 30. marts 1892 som en studenterforening med det formål at få et hjemsted for de kristelige interesser blandt studenterne. I overensstemmelse hermed har livet i Studenterhjemmet været udpræget religiøst farvet.

Studenterhjemmet, der efter sit første program ikke ønskede udadtil at optræde som almindelig studenterforening som konkurrerede med de andre studenterkorporationer, fik dog karakteren heraf, efter at foreningen havde fået sin egen bygning i Pustervig.

1915 indgik Studenterhjemmet sammenslutning med det 1910 stiftede Kristeligt Studenterforbund og gik senere op i Danmarks Kristelige Studenterforbund. Det tidligere lokale er ombyttet med et i KFUM's hus.

Kilde 
 Opslag af bibliotikar Jul. Clausen i Salmonsens Konversationsleksikon bd. 22, s. 486

Litteratur 
 Jens Holger Schjørring: Kristendom og socialt engagement : V. Ammundsen og hans samtid, Berlingske Forlag, 1980 –  – side 236

Noter

Studenterorganisationer
Etableret i 1892
Sekretær (arbejde)

En sekretær er en person som har en støtterolle i en administration. Sædvanlige arbejdsopgaver for en sekretær er at tage telefoner, skrive breve og andre dokumenter samt udføre forefaldende, administrative opgaver. En sekretær er ofte en del af støtteapparatet for en leder eller ledelse. I nogle organisationer har sekretæren ansvaret for koordinering og fungerer derfor som en daglig leder.

Historie 
Tidligere var det normalt at sekretærstillinger var mandsdominerede, men en amerikansk undersøgelse viser, at der nu er ca 98% kvinder i dette job.

Referencer

Stillingsbetegnelser
Kasserer

En kasserer er en person, der har ansvaret for økonomien i en forening eller organisation.

Kassereren har ansvaret for regnskabet, laver bogholderiet og lægger budgetter. Bogføringen kan afhængig af mængden varetages af en bogholder. For at mindske risikoen for besvigelser søger man at holde funktionerne bogholder og kasserer skilt på forskellige personer, hvis den organisation, der føres regnskab for, er af en vis størrelse.

Kassererens arbejde godkendes normalt af generalforsamlingen og af eksterne revisorer.

Kassereren udgør sædvanligvis bestyrelsen i en organisation sammen med sekretæren og formanden.

Stillingsbetegnelser
Regnskabsvæsen
Jatropha

Jatropha, også kaldet purgérnødtræ, kommer fra det centrale Sydamerika, men er efterhånden blevet spredt uder over den tropiske del af verden, bl.a. fordi frøene kan bruges til afføringsmiddel. Olien i frøet indeholder bl.a. ricin, som også findes i amerikansk olie. Udover stoffet ricin er der også mange andre stoffer, som er giftige. Hvis man får en lille overdosis, kan det gå meget galt.

Beskrivelse 
Jatropha har en kort stamme, med en krone med grove grene. Bladene er langstilkede. Bladene er tre- til femlappede og er 5 – 10 cm brede og lange. I perioder hvor det er tørt ta

Træer
Per Ingesman

Per Ingesman (født 1953) er en dansk professor i kirkehistorie. Hans hovedvægt ligger på Middelalderen. Ingesman tiltrådte sit professorat ved Det Teologiske Fakultet, Aarhus Universitet i 2009, hvor han tidligere var lektor siden 1997.

Eksterne henvisninger
Pressemeddelelse fra AU 

Ansatte ved Aarhus Universitet
Kirkehistorikere fra Danmark
Dansksprogede forfattere fra Danmark
São Paulo Metro

São Paulo Metro () er navnet på undergrundsbanen i São Paulo. Det er den første undergrundsbane i Brasilien og den største til dato. Den drives af Companhia do Metropolitano de São Paulo og ViaQuatro.

Den har fem linjer (1 blå, 2 grønne, 3 røde, 4 gul og 5 lilla), med 60 stationer og er 69 kilometer lang. Den transporterer dagligt cirka 3,4 millioner passagerer.

Eksterne links 

 Officielle hjemmeside
Pige fra Connemara

Pige fra Connemara (eng: Connemara Girl) er et oliemaleri fra 1868 af den irske maler Augustus Nicholas Burke. Maleriet er udstillet på Det irske nationalgalleri i Dublin.

Maleriet, en af de mest karakteristiske malerier fra Irland, forestiller en ung, barfodet gedehyrdepige nær kysten, hun bærer i sine arme et bundt grene. Maleriet er et af mange som Burke lavede over dagligdagen omkring hans hjemstavn Connemara.

Malerier af Augustus Nicholas Burke
Malerier fra 1868
Malerier fra det irske nationalgalleri
Augustus Nicholas Burke

Augustus Joseph Nicholas Burke (født 28. juli 1838, død 1891) var en irsk kunstmaler.

Malere fra Irland
Personer fra Galway
Jørgen Rosenbæk Jørgensen

Jørgen Rosenbæk Jørgensen (født 2. juni 1955) er en dansk livstidsdømt morder og tidligere pusher, som 24. oktober 1980 i en blodrus med 24 knivstik dræbte den 22-årige prostituerede Michelle Andersson i Grøndalsparken på Frederiksberg. Michelle Andersson, som var tidligere såkaldt Spies-pige, var begyndt at sladre til politiet om det københavnske narko-miljø og kriminalpolitiets efterforskning viste, at narkobagmanden John Walther Rasch havde betalt Jørgensen knap 200.000 kr for at udføre drabet.
Østre Landsret kendte den 2. april 1982 Jørgen Rosenbæk Jørgensen skyldig i drabet på Michelle Andersson og John Walther Rasch skyldig i at have bestilt lejemordet og begge idømtes livsvarigt fængsel.

Efter Rasch's død under afsoningen blev Jørgen Rosenbæk Jørgensen 22. februar 1995 benådet med en prøvetid på 5 år.
Efter knap 3 år på fri fod begik han i oktober 1997 væbnet røveri af særlig farlig karakter mod en 78-årig kvinde på Østerbro, så Østre Landsret 23. februar 1998 dømte ham skyldig i overtrædelse af prøvetidsbestemmelserne og genindsatte ham til afsoning af den tidligere livstidsdom.

Jørgen Rosenbæk Jørgensen afsonede i Vridsløselille Statsfængsel og blev i november 2001 tilbudt udslusning på en kriminalforsorgens pensioner ved Herning. Han bor i dag på Østerbro.

Eksterne links 
 Drabssager - 1980  - drabssageridanmark.beboer2650.dk
 Tro bag tremmer - Kristeligt Dagblad 7. december 2000
 Lejemorder vil bo i kloster - Ekstra Bladet 20. november 2001
 Dømt til livstid: 1977-1997  - BT 1. januar 2012

Mordere fra Danmark
Livstidsdømte fra Danmark
Personer fra København